स्टुडियो :

ी
निर्माता :

ी
निर्देशक :


संगीत :

न,
कलाकार :


* 2 घंटे 23 मिन
ट,
बजट : 150


जेम्स बांड सिरीज की ताजा फिल्म स्कायफाल के जरिये सीक्रेट एजेंट 007 अपने हैरतअंगेज कारनामों से 23वीं बार दर्शकों को रोमांचित करने के लिए आया है। उम्मीद के अनुसार जेम्स बांड की यह फिल्म कमाल की है और हैरत नहीं कि ब्रिटेन के कई अखबार स्कायफाल की तारीफ से अटे पड़े हैं। वैसे तो बांड के हैरतअंगेज कारनामों का कोई जवाब नहीं है। लेकिन स्कायफाल को वेटिकन के आधिकारिक अखबार ने बांड सिरीज की सबसे अच्छी फिल्म करार दिया है।

कहानी कुछ यूं है कि बांड को एक बार फिर से मुसीबत में फंसी अपनी एजेंसी एमआई 6 और अपनी क्रूर बॉस एम (जुडी डेंच) को बचाना है। बांड को अपने काम के प्रति अपनी वफादारी भी साबित करनी है, क्योंकि अपने अतीत की वजह से भी अपना काफी नुकसान कर बैठा है। एक ऑपरेशन में एम की वजह से जेम्स गलती से अपनी ही एक साथी की गोली का शिकार हो जाता है।

बांड के खत्म होते ही एमआई 6 को साइबर टेरेरिस्ट सिल्वा (जेवियर बारडेम) तबाह करना शुरू कर देता है। तभी बांड फीनिक्स जैसा मौत की राख से उठ खड़ा होता है।

लगभग 750 करोड़ की लागत से बनी इस फिल्म के निर्देशक सैम मेंडिस ने फिल्म की शुरुआत में ही जबरदस्त बाइक रैसिंग सीन फिल्माया है। इसके अलावा उन्होंने जेम्स बांड जैसे कैरेक्टर का फिर से परिचय देने का साहस भी दिखाया है। मेंडिस ने शायद ऐसा इसलिए किया हो, क्योंकि जेम्स बांड सिरीज की फिल्म लगभग चार साल बाद आई है, ऐसे में वे दर्शकों के दिमाग में बांड को फिर से ‍स्थापित करना चाहते हों।

फिल्म के शुरूआती सीन में ही जेम्स बांड (डेनियल क्रेग) दुश्मनों से संवेदनशील जानकारी वापस लाने के लिए लगभग आधे इस्तांबुल को नष्ट कर देता है। इस सीन से पुराने जेम्स बांड की छवि दर्शकों के दिमाग में कौंधती है और उन्हें उम्मीद बंधती है कि इस फिल्म में उन्हें एक्शन और जेम्स बांड के हैरतअंगेज कारनामों का अच्छा खासा तड़का मिलेगा।

बांड सिरीज की पिछली फिल्मों के पटकथा लेखक नील पुर्विस और रॉबर्ट वेड (केसिनो रॉयल और डाइ अनादर डे) ने ग्लेडिएटर जैसी फिल्म के लेखक जॉन लोगान के साथ मिलकर स्कायफाल की पटकथा को कहीं भी ढीला नहीं पड़ने दिया है।

फिल्म की शुरुआत से क्लाइमैक्स तक फिल्म दर्शकों को बांधे रखती है। स्कॉटलैंड, मकाऊ, इस्तानबुल और लंदन के दृश्य बेहद उम्दा हैं और इनके जरिये कहानी को रोचक तरीके से आगे बढ़ाया गया है।

हालांकि बांड के रूप दर्शक एक युवा और तेजतर्राट अभिनेता को देखना चाहते हैं। जेम्स बांड को देखने की चाहत के साथ दर्शकों के मन में यह आशंका थी कि डेनियल क्रेग इस उम्र में बांड की हैरतअंगेज भरी जिंदगी जी पाएंगे? लेकिन क्रेग ने अपने दमदार अभिनय से इस बात का अहसास नहीं होने दिया है।

स्कायफाल में उनका किरदार इस तरीके से गढ़ा गया है कि बांड की उम्र कहीं भी बीच में नहीं आती। डेनियल क्रेग ने एक बार फिर बांड को अपने अंदाज में जिया है। बांड जिस दर्जे का एक्शन करता है, उसी स्तर का ह्यूमर और इमोशन भी उसमे है।

सिल्वा ने अपनी खलनायकी अच्छी तरह निभाई है, लेकिन वे पर्दे पर डरावने नहीं लगे हैं, जो शायद उनके किरदार के लिए जरूरी था। जुडी डेंच का अभिनय लाजवाब है और वे भावुक दृश्यों में प्रभावित करती हैं।

कुल मिलाकर स्कायफाल जेम्स बांड सिरीज की एक और जबरदस्त फिल्म है जो सिनेमाघर से निकलने के बाद भी दर्शकों के दिमाग में घूमती है। तो अगर आप बांड फैन हैं तो स्कायफाल देखना न भूलें और अगर आप बांड फैन नहीं हैं तो स्कायफाल यह जानने के लिए देखें कि बांड आखिर है क्या और क्या कर सकता है?


बेकार, 2-औसत, 3-अच्छी, 4-बहुत अच्छी, 5-अद्भुत
